
ομάδας, ενόψει των Ολυμπιακών Αγώνων 2004. 1 

Πρόγραμμα ολοκληρωμένης παρέμβασης για 2.000 

ανέργους ηλικίας 18-64 ετών στο Νομό Αχαϊας. 2 

Χορήγηση άδειας άσκησης επαγγέλματος Κοινωνικού 
Λειτουργού στηνΤάσση Αλεξάνδρα του Θεοδώρου... 7 
Χορήγηση άδειας ασκήσεως επαγγέλματος Κοινωνι¬ 

Χορήγηση άδειας άσκησης επαγγέλματος Κοινωνικού 

ΑΠΟΦΑΣΕΙ Σ 

Αριθ. Φ.429.1/52.108381/Σ. 1752 (1) 


Προσωρινή απόλυση από τις τάξεις των Ενόπλων Δυνά¬ 
μεων (Ε.Δ.), εφέδρων αξιωματικών και οπλιτών, που εί¬ 
ναι αθλητές - μέλη της Προολυμπιακής ή Ολυμπιακής 
ομάδας, ενόψει των Ολυμπιακών Αγώνων 2004. 

Ο ΥΠΟΥΡΓΟ Σ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 15του Ν. 1763/88 «Στρατο¬ 
λογία των Ελλήνων» (ΦΕΚ 57 Α’), όπως το άρθρο αυτό 
αντικαταστάθηκε με το άρθρο 12 του Ν. 2510/97 «Ρύθμι¬ 
ση στρατολογικών υποχρεώσεων ορισμένων κατηγοριών 
στρατευσίμων...» (ΦΕΚ 132, τ. Α’). 

β. Τις διατάξεις της παραγράφου 2 του άρθρου 18 του 
Ν. 3036/2002 «Τροποποίηση διατάξεων στρατολογικής 
νομοθεσίας, ρύθμιση στρατιωτικών υποχρεώσεων ορι¬ 
σμένων κατηγοριών στρατευσίμων...» (ΦΕΚ 171, τ. Α'). 

γ. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 


Ν. 2081/92, όπως αντικαταστάθηκε με το άρθρο 1, παρ. 2 
του Ν. 2469/97 και το γεγονός ότι από τις διατάξεις της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού. 

δ. Την 29492/31.10.2001 Κοινή Απόφαση Πρωθυπουρ¬ 
γού και Υπουργού Εθνικής Άμυνας «Ανάθεση αρμοδιοτή¬ 
των Υπουργού Εθνικής Άμυνας στους Υφυπουργούς 
Εθνικής Άμυνας» (ΦΕΚ 1483 τ.Β'), όπως τροποποιήθηκε 
με την 705/28.2.2002 Κοινή Απόφαση Πρωθυπουργού και 
Υπουργού Εθνικής Άμυνας «Τροποποίηση της 29492/ 
31.10.2001 κοινής Απόφασης», Ανάθεση αρμοδιοτήτων 
Υπουργού Εθνικής Άμυνας στους Υφυπουργούς Εθνικής 
Άμυνας» (ΦΕΚ258τ.Β’). 

ε. Την αναγκαιότητα της απρόσκοπτης προετοιμασίας 
των εφέδρων αξιωματικών και οπλιτών, που είναι αθλητές 
- μέλη της Προολυμπιακής ή Ολυμπιακής ομάδας, ενόψει 
της συμμετοχής τους στους Ολυμπιακούς Αγώνες 2004. 

στ. Σχετική πρόταση του Αρχηγού του Γ ενικού Επιτελεί¬ 
ου Εθνικής Άμυνας, αποφασίζουμε: 

Άρθρο 1 

Οι έφεδροι αξιωματικοί και οπλίτες, που είναι αθλητές, 
απολύονται προσωρινά από τις τάξεις των Ενόπλων Δυ¬ 
νάμεων (Ε.Δ.), εφόσον επιθυμούν και πληρούνται αθροι¬ 
στικά οι παρακάτω προϋποθέσεις: 

α. Είναι αθλητές - μέλη της Προολυμπιακής ή Ολυμπια¬ 
κής ομάδας, που θα συμμετάσχουν στους Ολυμπιακούς 
Αγώνες 2004. 

β. Από σχετική βεβαίωση της Επιτροπής Ολυμπιακής 
Προετοιμασίας (ΕΠΟΠ) της Ελληνικής Ολυμπιακής Επι¬ 
τροπής (ΕΟΕ), προκύπτει η αναγκαιότητα της απρόσκο¬ 
πτης προετοιμασίας τους. 

Άρθρο 2 

Η προσωρινή απόλυση των προαναφερόμενων από τις 
Μονάδες που υπηρετούν γίνεται κατόπιν έγγραφης πα¬ 
ραγγελίας του αρμοδίου Στρατολογικού Γραφείου (ΣΓ), 
στο οποίο διαβιβάζεται μέσω ΔΣΛ/ΓΕΕΘΑ η ως άνω βε¬ 
βαίωση της ΕΠΟΠ. 

Άρθρο 3 

Οι, σύμφωνα με τα παραπάνω, απολυόμενοι αθλητές 
υποχρεούνται να επανακαταταγούν στις τάξεις των Ε. Δ. 
για εκπλήρωση του υπολοίπου της στρατεύσιμης στρα¬ 
τιωτικής τους υποχρέωσης, με την πρώτη υπόχρεη ΕΣΣΟ 
μετά παρέλευση μηνός από την επίσημη ημερομηνία λή¬ 
ξης των Ολυμπιακών Αγώνων 2004. Οι μη επανακατατασ- 
σόμενοι κηρύσσονται ανυπότακτοι σύμφωνα με τις διατά¬ 
ξεις της ισχύουσας στρατολογικής νομοθεσίας. 

Άρθρο 4 

1. Διοικητικές και ερμηνευτικές οδηγίες για την εφαρ¬ 
μογή της απόφασης αυτής εκδίδονται, εφόσον απαιτη¬ 
θούν, από τη Διεύθυνση Στρατολογικού του ΓΕΕΘΑ. 

2. Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύσει από τη δημοσίευσή της. 

Αθήνα, 18 Νοεμβρίου 2003 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 

-♦- 

Αριθ. 33297 (2) 

Πρόγραμμα ολοκληρωμένης παρέμβασης για 2.000 
ανέργους ηλικίας 18-64 ετών στο Νομό Αχαϊας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α785), που 
προστέθηκε με το άρθρο 27του Ν. 2081/1992 (ΦΕΚ 154Α) 
και τροποποιήθηκε με το άρθρο 1 παρ. 2ατου Ν. 2469/97 
(ΦΕΚ 38Α) και το γεγονός ότι από τις διατάξεις της πα¬ 
ρούσας προκαλείται συνολική δαπάνη ποσού 
22.745.000,00 €, η οποία θα αντιμετωπισθεί εξ’ ιδίων πό¬ 
ρων του ΟΑΕΔ (χωρίς αύξηση της κρατικής επιχορήγη¬ 
σης) υπό τους ΚΑΕ 2493 Β2 και 2493 Η2. 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τις διατάξειςτου Ν.Δ. 212/69 «ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξειςτου άρθρου 29του Ν. 1262/82 «Γιατην 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων» όπως τροποποιήθηκε με τα άρθρα 6 και 
7 του Ν. 1836/89 και την παρ. 16 το άρθρου 20 του Ν. 
2639/96. 

5. Τις διατάξεις των άρθρων 6 και 26 του Ν. 2434/96 «Μέ¬ 
τρα πολιτικής για την απασχόληση και την επαγγελματική 
εκπαίδευση και κατάρτιση και άλλες διατάξεις» (ΦΕΚ188/ 
Α/20.8.96). 

6. Την 2784/7.10.2003 απόφαση του Δ.Σ. του ΟΑΕΔ 
(αριθμ. συνεδρ.45/7.10.2003) που μας υποβλήθηκε με το 
Β126835/15.10.2003 έγγραφό του. 

7. Τις διατάξεις της παραγράφου 3 του άρθρου 22 του 
νόμου 2362/1995 «Περί δημοσίου λογιστικού, ελέγχου 
των δαπανών του Κράτους και άλλες διάταξεις». 

8. Την 1065956/863/Α0006/15.7.2003 (ΦΕΚ 985/Β/ 
16.7.2003) απόφαση αρμοδιοτήτων στους Υφυπουργούς 
Οικονομικών, αποφασίζουμε: 

Καταρτίζεται πρόγραμμα ολοκληρωμένης παρέμβα¬ 
σης για 2.000 ανέργους ηλικίας 18-64 ετών στο Νομό 
Αχάίας το οποίο θα περιλαμβάνει: 

• Προώθηση της απασχόλησης: 

α) μέσω της επιχορήγησης επιχειρήσεων για δημιουρ¬ 
γία νέων θέσεων εργασίας και 

β) μέσω της επιχορήγησης ανέργων για την υπαγωγή 
τους σε προγράμματα νέων ελευθέρων επαγγελματιών, 
ως εξής: 

ΚΕΦΑΛΑΙΟ Α' 

ΕΠΙΧΟΡΗΓΗΣΗ ΕΠΙΧΕΙΡΗΣΕΩΝ ΓΙΑ ΤΗΝ ΑΠΑΣΧΟ¬ 
ΛΗΣΗ ΑΝΕΡΓΩΝ 

Επιχορηγούνται ιδιωτικές επιχειρήσεις που θα υπα¬ 


χθούν στο πρόγραμμα και θα προσλάβουν ανέργους ηλι¬ 
κίας 18-64 ετών. 

Το πλήθος των επωφελούμενων αυτής της δράσης κα¬ 
θορίζεται σε 1500 και μπορεί, αναλόγως της πορείας υλο¬ 
ποίησης του προγράμματος, να αλλάξει με ανακατανομή 
των θέσεων με απόφαση του Δ.Σ. του ΟΑΕΔ. 

1. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

α) Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του Ν. 2190/94, εκτός των αμιγών και μικτών επιχειρήσε¬ 
ων των ΟΤΑ α' και β' βαθμού, οι οποίες έχουν τη δυνατό¬ 
τητα να ενταχθούν στο πρόγραμμα. 

β) Ατομικές επιχειρήσεις για άτομα που είναι σύζυγοι ή 
συνδέονται με α' βαθμού συγγένεια εξ’ αίματος ή εξ’ αγ¬ 
χιστείας με τον επιχειρηματία. 

• Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις Α.Ε., 
για τους εταίρους της Ε.Π.Ε. 

• Οι σύζυγοι και οι συγγενείς α’ βαθμού εξ’ αίματος ή εξ’ 
αγχιστείας των ομορρύθμων εταίρων στις Ο.Ε. και Ε.Ε., 
τωνεταίρωντης Ε.Π.Ε. και των μελών του Δ.Σ. στις Α.Ε. 

γ) Οι πολιτικές οργανώσεις, τα κόμματα, τα νυχτερινά 
κέντρα, αίθουσες ψυχαγωγίας και εκμετάλλευσης ψυχα¬ 
γωγικών ή ηλεκτρονικών παιχνιδιώντυχερού χαρακτήρα, 
επιχειρήσεις που λειτουργούν αποκλειστικά και μόνο 
βραδινές ώρες (από 10:00 μ.μ. έως 6:00 π.μ.). 

δ) Οι εταιρείες προσωρινής απασχόλησης (άρθρο 20, 
Ν. 2956/2001), εκτός από το προσωπικό που απασχολεί¬ 
ται στην εταιρεία. 

ε) Οι αγροτικοί συνεταιρισμοί για τα μέλη τους. 

2. ΔΥΝΑΤΟΤΗΤΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Α) ΕΠΙΧΕΙΡΗΣΕΙΣ 

Για την υπαγωγή μίας επιχείρησης στο πρόγραμμα θα 
πρέπει η δημιουργούμενη απασχόληση να αντιπροσω¬ 
πεύει καθαρή αύξηση του αριθμού των εργαζομένων της, 
σε σχέση με το μέσο όρο των δώδεκα (12) τελευταίων μη¬ 
νών, που προηγούνται της ημερομηνίας υποβολής της αί¬ 
τησής της. 

Στην περίπτωση που η πρόσληψη δεν αντιπροσωπεύει 
καθαρή αύξηση του αριθμού των εργαζομένων της επι¬ 
χείρησης, αλλά αφορά σε πλήρωση κενής θέσης που δη- 
μιουργήθηκε μετά από: 

• οικειοθελή αποχώρηση 

• συνταξιοδότηση λόγω ηλικίας 

• οικειοθελή μείωση του χρόνου εργασίας 

• καταγγελία της σύμβασης εργασίας μετά από μήνυ¬ 
ση για αξιόποινη πράξη 

είναι δυνατή η υπαγωγή στο πρόγραμμα εφόσον προ- 
σληφθεί μακροχρόνια άνεργος. 

Β) ΑΝΕΡΓΟΙ 

Τα άτομα που θα προσληφθούν από τις επιχειρήσεις 
που θα ενταχθούν στο πρόγραμμα πρέπει: 

• να έχουν την ιδιότητα του άνεργου και να διαθέτουν 
δελτίο ανεργίας σε ισχύ. 

• να έχουν την ελληνική υπηκοότητα ή την υπηκοότητα 
άλλου κράτους μέλους της ΕΕ ή να είναι ομογενείς που 
έχουν δικαίωμα διαμονής και απασχόλησης στη χώρα μας. 

• να έχουν συμπληρώσει το τυποποιημένο έντυπο εξα- 
τομικευμένης παρέμβασης και να έχουν συμφωνήσει σε 
ατομικό σχέδιο δράσης. 

Γ) Προτεραιότητα ένταξης στο πρόγραμμα 

α. Προτεραιότητα ένταξης στο πρόγραμμα έχουν οι μα¬ 
κροχρόνια άνεργοι (κάθε άτομο που είναι άνεργο για 12 
από τους 16 προηγούμενους μήνες ή 6 από τους προη¬ 
γούμενους 8 μήνες στην περίπτωση ατόμων κάτω των 25 
ετών) εφόσον οι ως άνω είναι: 

• αρχηγοί μονογονεϊκής οικογένειας 

• γυναίκες 

• άνω των 30 ετών 

• άνεργοι απόφοιτοι, με τίτλους σπουδών, μέχρι και 
Λύκειο 

β. Επίσης προτεραιότητα έχουν άνεργοι που προέρχο¬ 
νται από τις επιχειρήσεις ΦΕΛΕΚΗΣ και ΚΡΙ-ΚΑΣ που διέ¬ 
κοψαν τη λειτουργία τους. 

3. ΠΟΣΟ ΚΑΙ ΔΙΑΡΚΕΙΑ 

Το ποσό της επιχορήγησης για κάθε ημέρα εργασίας 
πλήρους απασχόλησης ανέρχεται στο ποσό των: 

- 25,00 € για τους μακροχρόνια άνεργους και για τους 
ανέργους που προέρχονται από τις επιχειρήσεις ΦΕΛΕ¬ 
ΚΗΣ και ΚΡΙ-ΚΑΣ οι οποίες διέκοψαν τη λειτουργία τους. 

-14,00 € για τους άνεργους που δεν ανήκουν σε μια από 
τις προαναφερόμενες κατηγορίες. 

Η διάρκεια της επιχορήγησης: 

α) για τις Μ.Μ.Ε. (ΚΑΝ.70/2001 της Ε.Ε.) που εντάσσο¬ 
νται στο πρόγραμμα ορίζεται σε δεκαοκτώ (18) μήνες 
β) για τις μεγάλες επιχειρήσεις στους 24 μήνες 
Μετά τη λήξη της επιχορήγησης οι Μ.Μ.Ε. δεσμεύονται 
να διατηρήσουν το προσωπικό τους για έξι (6) μήνες ακό¬ 
μα και οι μεγάλες για 12 μήνες. 

Σε περίπτωση που μισθωτός απασχολείται με καθεστώς 
μερικής απασχόλησης από 4 ώρες και άνω/ημέρα, το πο¬ 
σό επιχορήγησης ανέρχεται στο ήμισυ του ποσού που 
αντιστοιχεί σε κάθε ημέρα πλήρους απασχόλησης. 

4. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

Οι ενδιαφερόμενες επιχειρήσεις υποβάλλουν αίτηση 
για συμμετοχή τους στο πρόγραμμα στις κατάτόπους αρ¬ 
μόδιες Υ.Ν., Τ.Υ., Γ.Ε. και Κ.Π.Α. του ΟΑΕΔ. 

Τα δικαιολογητικά που θα υποβάλλουν οι επιχειρήσεις 
είναι: 

• Έντυπη αίτηση, στην οποία θα αναφέρονται ανά ειδι¬ 
κότητα οι θέσεις για τις οποίες ζητούν να επιχορηγηθούν. 

• Καταστατικό ή Φ.Ε.Κ. ή έναρξη επιτηδεύματος. 

• Αριθμητική κατάσταση με το προσωπικό που απα¬ 
σχολούν ανά κατηγορία και ανά μήνα κατά τους δώδεκα 
μήνες που προηγούνται της ημερομηνίας υποβολής της 
αίτησής τους συνοδευόμενη από υπεύθυνη δήλωση. 

5. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

α) Οι επιχειρήσεις που πληρούν τις προϋποθέσεις έντα¬ 
ξής τους στο πρόγραμμα, ενημερώνονται από τις αρμό¬ 
διες Υπηρεσίες του ΟΑΕΔ ότι επιλέχθηκαν να συμμετέχουν 
στο πρόγραμμα (προέγκριση υπαγωγής στο πρόγραμμα). 

β) Η υπόδειξη των ανέργων στις επιχειρήσεις θα πραγ¬ 
ματοποιηθεί από τις Υπηρεσίες Απασχόλησης του ΟΑΕΔ 
στα πλαίσια της εξατομικευμένης παρέμβασης και σύμ¬ 
φωνα με τις προτάσεις που περιέχονται στα ατομικά σχέ¬ 
δια δράσης (κλάδος δραστηριότητας, ειδικότητα, ωρά¬ 
ριο εργασίας, κ.λπ). 

γ) Μετά την εξατομικευμένη παρέμβαση των ανέργων, 
την υπόδειξή τους στις ενδιαφερόμενες επιχειρήσεις και 
την πρόσληψή τους εκδίδεται εγκριτική απόφαση υπαγω¬ 
γής στο πρόγραμμα από τις κατά τόπους αρμόδιες Υπη¬ 
ρεσίες Απασχόλησης του Οργανισμού. 

6. ΔΕΝ ΕΙΝΑΙ ΔΥΝΑΤΗ Η ΕΠΙΧΟΡΗΓΗΣΗ ΕΠΙΧΕΙΡΗΣΕΩΝ 
α) Για τα άτομα που κατά το τελευταίο 12μηνο πριν από 

την ημερομηνία υπαγωγής τους στο πρόγραμμα είχαν 
απασχοληθεί καθ’ οιονδήποτε τρόπο στην ίδια επιχείρηση. 

β) Γ ια άτομα που τοποθετούνται αναγκαστικά με τις δια¬ 
τάξεις Ν. 2643/98. 

γ) Επιχειρήσεις που μεταβιβάστηκαν ή αλλάζουν νομική 
μορφή ή διαλύονται και επαναλειτουργούν στον ίδιο ή σ’ 
άλλο χώρο με το αυτό αντικείμενο δραστηριότητας, επι¬ 
χορηγούνται μόνο για όσο επιπλέον προσωπικό προσλά- 


βουν πέραν αυτού που κατά μέσο όρο απασχολήθηκε 
στην προηγούμενη επιχείρηση κατά το τελευταίο δωδε¬ 
κάμηνο που προηγείται της ημερομηνίας υποβολής της 
αίτησης. 

7. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - 
ΔΕΣΜΕΥΣΕΙΣ 

α) Οι επιχειρήσεις υποχρεούνται να διατηρήσουν τις θέ¬ 
σεις εργασίας (παλαιές και νέες) καθ’ όλη τη διάρκεια του 
προγράμματος, 24 μήνες οι Μ.Μ.Ε. και36 μήνες οι μεγάλες. 

Σε περίπτωση που η επιχείρηση ή το υποκατάστημά της 
που λειτουργεί στον ίδιο Νομό μειώσει το προσωπικό της 
και εφόσον δεν το αντικαταστήσει μέσα σε τριάντα (30) 
ημέρες, το πρόγραμμα θα διακόπτεται κατά τόσες θέσεις 
εργασίας όσες μειώθηκε το προσωπικό και θα επιστρέ- 
φεται το αναλογούν ποσό επιχορήγησης, σύμφωνα με 
τους όρους της παρούσας Υ.Α., 
β) Επιχειρήσεις δεν δεσμεύονται από τις παραπάνω δια¬ 
τάξεις για τα άτομα που τυχόν προσλάβουν στο χρονικό 
διάστημα από την ημερομηνία κατάθεσης της αίτησής 
τους και μέχριτην έκδοση της εγκριτικής απόφασης, εφό¬ 
σον δηλώσουν εγγράφως ότι δεν επιθυμούν να τα υπαγά¬ 
γουν στο πρόγραμμα. 

γ) Δεν δεσμεύονται για άτομα που θα προσλάβουν μετά 
τηντελευταία, με το πρόγραμμα, πρόσληψη. 

8. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Α. Η αρμόδια Υπηρεσία θα προβαίνει στην καταβολή 
της επιχορήγησης αφού ελέγξει τα πιο κάτω δικαιολογη- 
τικά που η επιχορηγούμενη επιχ/ση υποβάλλει: 

α) Έντυπη κατάσταση που θα περιλαμβάνει το ονομα¬ 
τεπώνυμο των προσληφθέντων βάσει του προγράμμα¬ 
τος, τη χρονολογία γέννησης, την ειδικότητα, τη χρονο¬ 
λογία πρόσληψης, τα ημερομίσθια που πραγματοποιήθη¬ 
καν κατά μήνα, το ποσό της ημερήσιας επιχορήγησης, το 
ποσό με το οποίο βαρύνεται ο Ο.Α.Ε.Δ. σύμφωνα με το 
πρόγραμμα, το συνολικό ακαθάριστο ποσό που δικαιού¬ 
ται ο εργαζόμενος το οποίο δεν θα είναι κατώτερο του 
προβλεπόμενου από τις οικείες Συλλογικές Συμβάσεις 
Εργασίες (Σ.Σ.Ε.) και στη στήλη της υπεύθυνης δήλωσης, 
τις υπογραφές των προσληφθέντων μισθωτών, ότι απα¬ 
σχολήθηκαν και πληρώθηκαν το χρονικό διάστημα για το 
οποίο ζητείται η επιχορήγηση. 

β) Μισθοδοτικές καταστάσεις του χρονικού διαστήμα¬ 
τος, το οποίο ζητά να επιχορηγηθεί, 
γ) Βεβαίωση απόδοσης ασφαλιστικών εισφορών, 
δ) Δελτία ανεργίας των μισθωτών που προσλήφθηκαν. 
ε) Φωτοτυπημένα αντίγραφα των αναγγελιών πρό¬ 
σληψης. 

στ) Αντίγραφο καταστατικού οι εταιρείες και βεβαίωση 
έναρξης επιτηδεύματος οι λοιπές επιχειρήσεις. 

ζ) Βεβαίωση ασφαλιστικής και φορολογικής ενημερό¬ 
τητας. 

Β. Η αρμόδια Υπηρεσία του ΟΑΕΔ υποχρεούται να 
πραγματοποιεί επιτόπιους ελέγχους απαραίτητα πριντην 
καταβολή της πρώτης επιχορήγησης, καθώς και μία φο¬ 
ρά τουλάχιστον ανά εξάμηνο για τη διαπίστωση της τή¬ 
ρησης των όρων του προγράμματος και να συντάσσει 
σχετικές εκθέσεις. (Ένα αντίγραφο του ελέγχου θα πα¬ 
ραμένει στο φάκελο της επιχείρησης και ένα θα παραδί- 
δεται στην επιχείρηση). Επίσης υποχρεούται νατηρεί ετή¬ 
σιο μητρώο επιχορηγουμένων επιχ/σεων. 

9. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

Αξιώσεις εργοδοτών για είσπραξη της επιχορήγησης για 
άτομα που θα υπαχθούν στο πρόγραμμα ασκούνται εντός 
δύο (2) μηνών απάτη λήξη κάθε 3μήνου απασχόλησης, 
α) Σε περίπτωση εκπρόθεσμης υποβολής δικαιολογητι- 

κών είναι δυνατή κατά ένα (1) το ανώτερο μήνα η επιμή¬ 
κυνση των ως άνω προθεσμιών μετά από αιτιολογημένη 
απόφαση του Δ/ντή ή Προϊσταμένου της Υ.Ν., Τ.Υ. ή Γ.Ε. 
ή ΚΠΑτου Οργανισμού. 

β) Είναι δυνατή η επιμήκυνση του χρόνου επιχορήγη¬ 
σης του εργοδότη κατά τριάντα (30) το πολύ ημερολο¬ 
γιακές ημέρες με ισόχρονη δέσμευση της επιχείρησης, 
για μη απόλυση προσωπικού, σε περίπτωση χορήγησης 
κανονικής άδειας, απουσίας προσωπικού, σοβαρής 
ασθένειας εργαζομένου. 

Επίσης σε περίπτωση αντικατάστασης μισθωτού μέσα 
στην προθεσμία των τριάντα (30) ημερολογιακών ημερών 
είναι δυνατή η επιμήκυνση του χρόνου επιχορήγησης και 
δέσμευσης του εργοδότη κατά (30) ημερολογιακές ημέ¬ 
ρες για κάθε άτομο που αντικαταστάθηκε. 

10. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης θα εφαρμόζονται οι διατάξεις των 
παρ. 7 και 8 του άρθρου 29 του Ν. 1262/82, όπως συ¬ 
μπληρώθηκε από τα άρθρα 6 και 7 του Ν. 1836/89 και η 
επιχορήγηση θα διακόπτεται με επιστροφή του αναλο- 
γούντος ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης με επιστροφή του αναλογούντος 
ποσού που αντιστοιχεί στο υπόλοιπο χρονικό διάστημα 
του συνολικού χρόνου απασχόλησης. 

Εφόσον δεν επιστραφεί εμπρόθεσμα το αναλογούν ποσό 
που αναζητείται, συντάσσεται μετά από απόφαση του Δ.Σ 
του Οργανισμού, Πράξη Βεβαίωσης Οφειλής και αποστέλ- 
λεται στην αρμόδια Δ.Ο.Υ για βεβαίωση και είσπραξη του. 

11. ΔΑΠΑΝΗ 

Από το μέτρο αυτό θα προκληθεί δαπάνη σε βάρος του 
προϋπολογισμού του ΟΑΕΔ που θα ανέλθει στο ποσό των 
16.875.000,00 €. Επιβαρύνεται ο ΚΑΕ 2493 Β2. 

Για το έτος 2004: 6.750.000,00 € 

Για το έτος 2005: 7.087.500,00 € 

Γ ια το έτος 2006: 3.037.500,00 € 

ΚΕΦΑΛΑΙΟ Β' 

ΕΠΙΧΟΡΗΓΗΣΗ ΝΕΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ 

Επιχορηγούνται άνεργοι ηλικίας 18-64 ετών για να δη¬ 
μιουργήσουν τη δική τους μικρή επιχείρηση. 

Το πλήθος των επωφελούμενων αυτής της δράσης 
καθορίζεται σε 500 άνεργους και μπορεί, αναλόγως 
της πορείας υλοποίησης του προγράμματος, να αλλά¬ 
ξει με ανακατανομή των θέσεων με απόφαση του Δ.Σ. 
του ΟΑΕΔ. 

1. ΣΥΜΜΕΤΟΧΗ ΑΝΕΡΓΩΝ ΣΕ ΕΤΑΙΡΕΙΕΣ ΚΑΙ ΣΥΝΕ¬ 
ΤΑΙΡΙΣΜΟΥΣ 

• Δύνανται να υπαχθούν στο πρόγραμμα μέχρι και τρία 
(3) μέλη νεοσυσταθεισών εταιρειών (δηλαδή εταιρειών 
που συστήνονται και κάνουν έναρξη λειτουργίας στο 
πλαίσιο του προγράμματος) σε περίπτωση: 

- Ομορρύθμωνεταιρειών (Ο.Ε). 

- Ετερορρύθμων Εταιρειών (Ε.Ε), μόνο για τα ομόρρυθ- 
μα μέλη τους. 

- ΕΠΕ, με την προϋπόθεση ότι έκαστος υποψήφιος για 
ένταξη στο πρόγραμμα μετέχει τουλάχιστον με ποσοστό 
25% στο εταιρικό κεφάλαιο 

-Αστικών μη κερδοσκοπικών εταιρειών, με την προϋπό¬ 
θεση ότι οι υποψήφιοι για ένταξη στο πρόγραμμα δεν εί¬ 
ναι μισθωτοί ή ημερομίσθιοι 

• Μέλη νεοσυσταθέντων Συνεταιρισμών (δηλαδή Συνε¬ 
ταιρισμών που συστήνονται και κάνουν έναρξη λειτουρ¬ 


γίας στο πλαίσιο του προγράμματος) θα μπορούν να 
εντάσσονται μέχρι και δέκα (10) άτομα. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

• Οι εργολάβοι δομικών ή χωματουργικών εργασιών 
και οι ιδιοκτήτες ΤΑΧΙ. 

• Όσοι δημιουργούν: επιχειρήσεις που λειτουργούν λι¬ 
γότερο των πέντε μηνών κατ’ έτος, φροντιστήρια γενικά, 
ιδιωτικά εκπαιδευτικά ιδρύματα, εργαστήρια ή κέντρα 
ελευθέρων σπουδών, αίθουσες ψυχαγωγίας και εκμετάλ¬ 
λευσης ψυχαγωγικών ή ηλεκτρονικών παιχνιδιών τυχε¬ 
ρού χαρακτήρα, πρακτορεία ΠΡΟΠΟ, ΛΟΤΤΟ, λαχείων 
και συναφή αυτών, επιχειρήσεις που λειτουργούν απο¬ 
κλειστικά και μόνο τις βραδινές ώρες (10 μ.μ. -6π.μ.), επι¬ 
χειρήσεις που ανήκουν στον Πρωτογενή Τομέα εκτόςτων 
αναφερομένων σε δραστηριότητες οστρακοτροφίας, 
ιχθυοκαλλιέργειας, σηροτροφίας, τυροκομίας, εκτρο¬ 
φής σαλιγκαριών και θερμοκηπίων, καθώς και όσοι δημι¬ 
ουργούν Ανώνυμες Εταιρείες (Α.Ε.). 

• Οι άνεργες-οι που ζητούν να ενταχθούν στο πρό¬ 
γραμμα Ν.Ε.Ε με δραστηριότητα όμοια με αυτή που είχε 
επιχείρηση, η οποία διέκοψε τη λειτουργία της και ανήκε 
σε συγγενικό τους πρόσωπο Α' Βαθμού ή σε συζύγους 
τους κατά τους τελευταίους έξι μήνες πριντην έναρξη της 
επιχείρησης τους, εκτός αν η διακοπή έγινε λόγω συντα- 
ξιοδότησης ή θανάτου. 

• Οι άνεργοι που είχαν άλλη επιχείρηση ή γενικά εισό¬ 
δημα από την άσκηση οποιουδήποτε αυτοτελούς επαγ¬ 
γέλματος κατά τους τελευταίους δώδεκα μήνες από την 
νέα έναρξη επιτηδεύματος, καθώς και αυτοί που έχουν 
επιχορηγηθεί την τελευταία δεκαετία πριν από την υπα¬ 
γωγή τους στο Πρόγραμμα αυτό από το Προγραμμάτων 
Νέων Ελευθέρων Επαγγελματιών. 

• Οι επιχειρήσεις εκείνες που έχουν σύνθετο αντικείμε¬ 
νο δραστηριότητας και το ένα εξ’ αυτών περιλαμβάνεται 
στις εξαιρέσεις. 

3. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΕΝΤΑΞΗΣ 

Η διαδικασία, με χρονική σειρά, καθώς και οι προϋπο¬ 
θέσεις ένταξης των ενδιαφερομένων στο πρόγραμμα εί¬ 
ναι οι εξής: 

1. Να έχουν την ιδιότητα του άνεργου και να διαθέτουν 
Δελτίο Ανεργίας σε ισχύ. Η υποχρέωση αυτή διατηρείται 
μέχριτηνημερομηνίαέναρξηςτηςδραστηριότητάςτους. 

2. Να έχουν συμπληρώσειτο τυποποιημένο έντυπο εξα- 
τομικευμένης παρέμβασης και να έχουν συμφωνήσει σε 
ατομικό σχέδιο δράσης. 

3. Ειδικά οι επιστήμονες ελεύθεροι επαγγελματίες (δικη¬ 
γόροι, γιατροί, συμβολαιογράφοι, κ.λπ.) που η κτήση της 
άδειας άσκησης επαγγέλματος τίθεται ως προϋπόθεση 
έναρξης επιχειρηματικής δραστηριότητας, μπορούν να 
ενταχθούν στο πρόγραμμα χωρίς την προσκόμιση κάρτας 
ανεργίας, καθόσον η απόκτηση της άδειας άσκησης επαγ¬ 
γέλματος δεν συνάδει με την ιδιότητα του ανέργου. 

4. Να έχουν υποβάλλει τυποποιημένη «αίτηση εκδήλω¬ 
σης ενδιαφέροντος» για υπαγωγή τους στο πρόγραμμα. 

5. Να έχουν την Ελληνική υπηκοότητα ή την υπηκοότητα 
άλλου Κράτους-Μέλους της Ε.Ε ή είναι ομογενείς που 
έχουν δικαίωμα διαμονής και απασχόλησης στη χώρα μας. 

6. Να διαθέτουν αριθμό φορολογικού μητρώου (ΑΦΜ). 

7. Να έχουν εκπλη ρώσει ή νόμιμα απαλλαγεί από τις στρα¬ 
τιωτικές τους υποχρεώσεις, αν είναι άρρενες 18-35 ετών. 

8. Να έχουν υποβάλλει «αίτηση ένταξης» στο πρόγραμ¬ 
μα μετά τη σύνταξη του ατομικού σχεδίου δράσης. Προ¬ 
ϋπόθεση υποβολής της αίτησης είναι όπως οι Ν.Ε.Ε. 
έχουν κάνει έναρξη δραστηριότητας. Η «αίτηση ένταξης» 
υποβάλλεται στην Υπηρεσία του ΟΑΕΔ όπου εδρεύει η 
επιχείρηση και πρέπει να συνοδεύεται: 

α) από βεβαίωση έναρξης της δραστηριότητας της επι¬ 
χείρησης από τη ΔΟΥ. 

β) από εξοφλημένα τιμολόγια ή αποδείξεις αγοράς πε¬ 
ρασμένα στα επίσημα θεωρημένα από την αρμόδια ΔΟΥ 
βιβλία της επιχείρησής τους, αξίας τουλάχιστον ίσης με 
το 25% του ποσού της επιχορήγησης (εμπορεύματα, εξο¬ 
πλισμοί κ.λπ.). Δεν λογίζονται τα έξοδα ενοικίων. Για τις 
περιπτώσεις των υποψηφίων που συμμετέχουν στη δημι¬ 
ουργία νέων Εταιρειών και Συνεταιρισμών, τα εξοφλημέ¬ 
να τιμολόγια ή οι αποδείξεις αγοράς υπολογίζονται κατά 
το τμήμα εκείνο το οποίο αντιστοιχεί στη συμμετοχή έκα¬ 
στου των υποψηφίων στο κεφάλαιο της Εταιρείας ή του 
Συνεταιρισμού, 

γ) από καταστατικό σύστασης της Εταιρείας ή του Συνε¬ 
ταιρισμού στον οποίο συμμετέχει ο-η νέος-νέα επαγγελμα- 
τίας, εφόσον πρόκειται για Εταιρεία ή Συνεταιρισμό, 

9. Απαραίτητες προϋποθέσεις για την ένταξη των υπο¬ 
ψηφίων στο πρόγραμμα είναι: 

• να διαθέτουν οι ίδιοι ή ένας τουλάχιστον από τους 
απασχολουμένους στην επιχείρησή τους, τα νόμιμα πι¬ 
στοποιητικά για την άσκηση του επαγγέλματος τους 
όπου αυτά απαιτούνται. 

• να απασχολούνται στην επιχείρησή τους (για τις επι¬ 
χειρήσεις που λειτουργούν κατ’ έτος λιγότερο από δώδε¬ 
κα μήνες και πάνω από πέντε μήνες η αυτοπρόσωπη πα¬ 
ρουσία ισχύει για το διάστημα λειτουργίας της επιχείρη¬ 
σης, το οποίο θα δηλώνεται στην αρμόδια Υπηρεσία). 

• η επιχείρηση να λειτουργεί σε χώρο ανεξάρτητο και κα¬ 
τάλληλα διαμορφωμένο (εκτός του χώρου της κατοικίας του), 
κατά τρόπο ώστε να υπηρετεί ικανοποιητικά το σκοπό της. 

4. ΠΡΟΤΕΡΑΙΟΤΗΤΑ ΕΝΤΑΞΗΣ ΣΤΟ ΠΡΟΓΡΑΜΜΑ 

Προτεραιότητα ένταξης στο πρόγραμμα 

α. Προτεραιότητα ένταξης στο πρόγραμμα έχουν οι μα¬ 
κροχρόνια άνεργοι (κάθε άτομο που είναι άνεργο για 12 
από τους 16 προηγούμενους μήνες ή 6 από τους προη¬ 
γούμενους 8 μήνες στην περίπτωση ατόμων κάτω των 25 
ετών) εφόσον οι ως άνω είναι: 

• αρχηγοί μονογονεϊκής οικογένειας. 

• γυναίκες. 

• άνω των 30 ετών. 

• άνεργοι απόφοιτοι, με τίτλους σπουδών, μέχρι και Λύ¬ 
κειο. 

β. Επίσης προτεραιότητα έχουν άνεργοι που προέρχο¬ 
νται από τις επιχειρήσεις ΦΕΛΕΚΗΣ και ΚΡΙ-ΚΑΣ που διέ¬ 
κοψαν τη λειτουργία τους. 

5. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης γιατις ως άνω (4α και4β) κα¬ 
τηγορίες ανέργων ορίζεται στο ποσό των 11.740,00 €. 

Γ ια τις υπόλοιπες κατηγορίες ανέργων η επιχορήγηση 
ορίζεται στο ποσό των 10.270 €. 

Από το συνολικό ποσό το 40% δίδεται ως προκαταβολή 
και το υπόλοιπο σε 4 ισόποσες εξαμηνιαίες δόσεις που 
αντιστοιχούν στο 15% του συνολικού ποσού. 

Η διάρκεια της επιχορήγησης για κάθε νέο ελεύθερο 
επαγγελματία που εντάσσεται στο πρόγραμμα ορίζεται 
σε 24 μήνες, από την ημερομηνία έκδοσης της σχετικής 
εγκριτικής απόφασης. 

6. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το 24μηνο διάστημα της επιχορήγησης ο νέος 
ελεύθερος επαγγελματίας δεσμεύεται για τα εξής: 

1. Η είσπραξη της προκαταβολής θα πρέπει να γίνει μέ¬ 
σα σε 30 ημερολογιακές ημέρες από την ημερομηνία έκ¬ 
δοσης της εγκριτικής απόφασης. Σε περίπτωση παρέ¬ 
λευσης της ανωτέρω προθεσμίας η θέση ακυρώνεται. 

2. Με τη λήξη του κάθε ενός δμήνου, από την υπαγωγή 
του στο πρόγραμμα και μέσα σε προθεσμία 60 ημερολο¬ 
γιακών ημερών υποχρεούται να προσκομίσει: 


• Αίτηση στην οποία θα δηλώνει ότι η επιχείρηση του 
λειτουργεί κανονικά και ότι το σύνολο των εσόδων και των 
εξόδων του προαναφερθέντος χρονικού διαστήματος εί¬ 
ναι τουλάχιστον ίσο με το ήμισυ του ποσού της δόσης που 
πρόκειται να εισπράξει, όπως θα εμφανίζεται στα βιβλία 
εσόδων και εξόδων του. 

• Βεβαίωση φορολογικής ενημερότητας, πιστωτικό τι¬ 
μολόγιο και επικυρωμένα φωτοαντίγραφα του βιβλίου 
εσόδων - εξόδων του προηγούμενου εξαμήνου. 

• Σε περίπτωση που κατατεθεί η αίτηση για την είσπρα¬ 
ξη της επί μέρους δόσης και εγκριθεί η καταβολή της και 
ο ενδιαφερόμενος δεν προσέλθει για είσπραξη εντός 30 
ημερών από την έγκρισή της, η αξίωση παραγράφεται. 

7. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης στον Ν.Ε.Ε, θα εφαρμόζονται οι 
διατάξεις των παρ. 7 καιδτου άρθρου 29 του Ν. 1262/82, 
όπως συμπληρώθηκε από τα άρθρα 6 και 7του Ν. 1836/89 
και η επιχορήγηση θα διακόπτεται με επιστροφή του ανα- 
λογούντος ποσού. 

Ειδικότερα, ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης που έχει λάβει η επιχ/ση από τον 
ΟΑΕΔ και την επιστροφή του αναλογούντος ποσού που 
αντιστοιχεί στο υπόλοιπο χρονικό διάστημα του συνολι¬ 
κού χρόνου απασχόλησης. 

Εφόσον δεν επιστραφεί εμπρόθεσμα το αναλογούν ποσό 
που αναζητείται, συντάσσεται μετά από απόφαση του Δ.Σ 
του Οργανισμού, Πράξη Βεβαίωσης Οφειλής και αποστέλ- 
λεται στην αρμόδια Δ.Ο.Υ για βεβαίωση και είσπραξή του. 

Σε περίπτωση, φυλάκισης ή θανάτου, η διακοπή της επι¬ 
χορήγησης θα ισχύει χωρίς άλλες επιπτώσεις για τον 
επαγγελματία από την ημερομηνία που εμφανίσθηκε το 
πρόβλημα. 

8. ΔΑΠΑΝΗ 

Από το μέτρο αυτό θα προκληθεί δαπάνη σε βάρος του 
ΟΑΕΔ ύψους 5.870.000,00 €. 

Επιβαρύνεται ο ΚΑΕ 2493 Η2 

Γιατο έτος 2004: 2.348.000,00 € 

Για το έτος 2005: 2.113.200,00 € 

Για το έτος 2006: 1.408.800,00 € 

ΚΕΦΑΛΑΙΟ Δ' 

ΣΥΣΤΗΜΑ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ ΤΟΥ 
ΠΡΟΓΡΑΜΜΑΤΟΣ 

1. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγμέ- 
νων στο πρόγραμμα και των Υπηρεσιών Απασχόλησης 
του ΟΑΕΔ, θα επιλύεται με απόφαση της Ειδικής Επιτρο¬ 
πής που συγκροτήθηκε με την 94084/23.6.2003 απόφαση 
του Υπουργού Εργασίας και Κοινωνικών Ασφαλίσεων. 

2. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑΤΟΣ 

1. Η αρμόδια Υπηρεσία ΟΑΕΔ υποχρεούται μετά από 
επιτόπιο έλεγχο, να συντάσσει έκθεση στην όποια θα κα¬ 
ταγράφονται με λεπτομέρεια αν τηρούνται οι όροι της 
ένταξης. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για: 

- Την πιστή τήρηση των Εθνικών και Κοινοτικών Κανό¬ 
νων. 

- Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

2. Οι ελεγχόμενες επιχειρήσεις και Ν.Ε.Ε. υποχρεού- 
νται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα Υ. Α για τουλάχιστον 3 χρόνια 
από την αποπληρωμή του προγράμματος. 

3. Για την ομαλή πορεία των προγραμμάτων και την επί¬ 
τευξη των στόχων τους, θα παρακολουθούνται κάθε μήνα: 

- Οι καλυφθείσες θέσεις, οι οποίες προκύπτουν μετά 
την έκδοση των εγκριτικών αποφάσεων 

- Η καταβολή των επιχορηγήσεων κ.λπ. 

3. ΕΛΕΓΚΤΙΚΑ ΟΡΓΑΝΑ 

Α. Ελέγχους διενεργούν οι υπάλληλοι του ΟΑΕΔ σύμ¬ 
φωνα με τα οριζόμενα στην Κοινή Υπουργική Απόφαση 
2/34255/0022/6.6.2001. 

Β. Έλεγχο επίσης μπορούν να διενεργούν τα εντεταλ¬ 
μένα προς τούτο Εθνικά Ελεγκτικά Όργανα. 

4. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Λεπτομέρειες εφαρμογής του προγράμματος θα ορι- 

σθούν με εγκύκλιο του ΟΑΕΔ, η οποία θα τύχει δημοσιό¬ 
τητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΟΙΚΟΝΟΜΙΚΩΝ ΑΣΦΑΛΙΣΕΩΝ 

Ν. ΦΑΡΜΑΚΗΣ Δ. ΡΕΠΠΑΣ 

- ♦ - 

Αριθ. 15708/Ε11/2335 (3) 

Τετράτροχα Βοηθητικά Αγροτικά Μηχανήματα. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τα άρθρα 2, 84 του Κώδικα Οδικής Κυκλοφορίας 
περί ταξινομήσεως, απογραφής και θέσεως σε κυκλο¬ 
φορία οχημάτων, με τον οποίο προβλέπεται ότι οι όροι 
και οι προϋποθέσεις εγκρίσεως τύπου των αγροτικών 
μηχανημάτων καθορίζονται με απόφαση του Υπουργού 
Γεωργίας (Ν. 2696/99, ΦΕΚ 57/Α/23.3.99) και λοιπά άρ¬ 
θρα του ίδιου νόμου που αναφέρονται στα αγροτικά μη¬ 
χανήματα. 

2. Το Ν. 760/78 (ΦΕΚ 37/Α/78) περί «μεταφοράς πραγ¬ 
μάτων ζώων και προσώπων δια αγροτικών μηχανημάτων 
και άλλωντινών διατάξεων». 

3. Την Υ.Α. ΔΓΟ 47/23.4.98 (ΦΕΚ 487/Β/21.5.98) του 
Υπουργού Γεωργίας «περί των προϋποθέσεων και της 
διαδικασίας έγκρισης των τύπων των αυτοκινούμενων 
αγροτικών μηχανημάτων». 

4. Την Υπουργική Απόφαση 125396/989/341/27.3.79 
«περί Τετράτροχων Βοηθητικών Αγροτικών Μηχανημά¬ 
των» και την 124053/1308/21.11.83 συμπλήρωση αυτής. 

5. Τις κοινές αποφάσεις των Γενικών Γραμματέων των 
Υπουργείων Γεωργίας και Μεταφορών - Επικοινωνιών 
399717π.ε./12.11.99 και ΔΓ12ϋ/9.5.95 περί χαρακτηρι¬ 
σμού οχημάτων ως τετράτροχα βοηθητικά αγροτικά μη¬ 
χανήματα. 

6. Την ανάγκη πολλών γεωργικών εκμεταλλεύσεων για 
τη χρήση τέτοιων μηχανημάτων αναγκαίων για την εκτέ¬ 
λεση διαφόρων εργασιών αγρού και για τις μεταφορές 
προϊόντων και εφοδίων των γεωργικών εκμεταλλεύσεων 
εντός και εκτός αυτών. 

7. Την αδυναμία ταξινόμησης των μηχανημάτων τύ¬ 
που υηίπιορ στην κατηγορία των διαξονικών ή δασικών 
ελκυστήρων σύμφωνα με τις οδηγίες της Ε.Ε., αποφα¬ 
σίζουμε: 


Α. Χαρακτηρίζουμε ως αγροτικά μηχανήματα και κατα¬ 
τάσσουμε στην κατηγορία των Τετράτροχων Βοηθητικών 
Αγροτικών Μηχανημάτων τα αυτοπροωθούμενα οχήματα 
τα οποία προορίζονται για την εκτέλεση διαφόρων γεωργι¬ 
κών εργασιών καιτην μεταφορά προϊόντων και εφοδίωντων 
γεωργικών εκμεταλλεύσεων. Τα οχήματα αυτά πρέπει να 
έχουν τα παρακάτω τεχνικά χαρακτηριστικά κατά κατηγο¬ 
ρία και για τηνταξινόμηση και απογραφή τους απαιτείται να 
πληρούν τους παρακάτω όρους και προϋποθέσεις: 

α) Τετράτροχα βοηθητικά φορτηγού τύπου 

Τεχνικά Χαρακτηριστικά 

1. Κινητήρα άίθεθΙ ο οποίος όπως προβλέπει η κοινοτική 
νομοθεσία να συμφωνεί με τις ισχύουσες οδηγίες ως 
προς τα μέγιστα όρια εκπομπών ρυπογόνων ουσιών. 

2. Κιβωτάμαξα με ή χωρίς υδραυλική ανατροπή, με μέ¬ 
γιστο εμβαδόν 5 πΓ, μέγιστο ωφέλιμο φορτίο μέχρι 2000 
χιλιόγραμμα και πλευρικά τοιχώματα πτυσσόμενα ή μη. 

3. Δυναμοδοτικό άξονα (Ρ.Τ.Ο) στο πίσω μέρος με ονο¬ 
μαστικές στροφές 540 ή 1000. 

4. Δυνατότητα κίνησης σε δύο άξονες (εμπρός-πίσω), 
ελαστικά ημιτρακτερωτού τύπου και δυνατότητα υπο- 
πολλαπλασιασμού των ταχυτήτων (βοηθητικό). 

5. Θάλαμο οδήγησης με δυνατότητα μεταφοράς μέχρι 
δύο ατόμων επιπλέοντου οδηγού. 

Έγκριση τύπου - απογραφή 

1. Γιατην έγκριση τύπου απαιτούνται τα προβλεπόμενα 
δικαιολογητικά στις παραγράφους Α4, Α5 της ΔΓΟ 
47/23.4.98 και έκθεση δοκιμής από το Ι.ΓΕ.Μ.Κ ή εθνική 
έγκριση τύπου χώρας της Ε.Ε. 

2. Η απογραφή και η κυκλοφορία των μηχανημάτων αυ¬ 
τών απαιτεί την αποκλειστική χρήση στις γεωργικές εκμε¬ 
ταλλεύσεις για εξυπηρέτηση των γεωργικών εργασιών 
(καλλιεργητικών και μεταφορικών) σύμφωνα μετους όρους 
του Κώδικα Οδικής Κυκλοφορίας και του Ν.760/78 (ΦΕΚ 
37/Α/78) περί «μεταφοράς πραγμάτων ζώων και προσώπων 
διά αγροτικών μηχανημάτων και άλλων τινών διατάξεων». 

3. Για την ασφαλή χρήση ο χειριστής θα πρέπει να κα¬ 
τέχει άδεια οδήγησης τύπου Α' και το μηχάνημα να φέρει 
σήμανση ΟΕ και να συνοδεύεται με την προβλεπόμενη 
δήλωση συμμόρφωσης (πιστότητας) κατά τις ισχύουσες 
κοινοτικές οδηγίες. 

β) Τετράτροχα βοηθητικά ελαφρού τύπου 

Τεχνικά χαρακτηριστικά 

1. Κινητήρα βενζίνης ή άίθεθΙ ο οποίος να είναι σύμφω¬ 
νος με τις ισχύουσες διατάξεις ως προς τα όρια εκπο¬ 
μπών ρυπογόνων ουσιών. 

2. Δυναμοδοτικό άξονα (Ρ.Τ.Ο) για την εκκίνηση διαφό¬ 
ρων γεωργικών μηχανημάτων (παρελκομένων) ή σημείο 
ζεύξης παρελκομένων. 

3. Δυνατότητα κίνησης σε δύο άξονες (εμπρός.πίσω), 
ελαστικά ημιτρακτερωτού τύπου και δυνατότητα 
υπο.πολλαπλασιασμού των ταχυτήτων. 

4. Δυνατότητα μεταφοράς φορτίου στον ειδικά διαμορ¬ 
φωμένο (εμπρός ή πίσω) χώρο ή δυνατότητα ρυμούλκη¬ 
σης στα όρια που επιτρέπει ο κατασκευαστής. 

Έγκριση τύπου - απογραφή 

1. Το αγροτικό μηχάνημα πρέπει απαραίτητα να είναι 
σύμφωνο με τις σχετικές διατάξεις του Κ.Ο.Κ Ν. 2696/99 
(ΦΕΚ57/Α), που αναφέρονται στα αγροτικά μηχανήματα. 

2. Επιτρέπεται η κυκλοφορία του μηχανήματος αυτού 
μόνο εντός των ορίων της γεωργικής εκμετάλλευσης και 
της μόνιμης κατοικίαςτου, για την εκτέλεση ελαφρώνγε- 
ωργικών εργασιών με τη βοήθεια ελκόμενων ή συρόμε¬ 
νων γεωργικών μηχανημάτων και για τη μεταφορά μικρών 
φορτίων (προϊόντων, εφοδίων). 

3. Απαγορεύεται η κυκλοφορία τους εκτός των ορίων 

της γεωργικής εκμετάλλευσης και για χρήσεις άλλες 
εκτός των γεωργικών. 

4. Δικαιούχοι των τετράτροχων βοηθητικών αγροτικών 
μηχανημάτων ελαφρού τύπου ορίζονται οι κατά κύριο 
επάγγελμα αγρότες. Δικαιούχοι άδειας οδήγησης των 
μηχανημάτων αυτών ορίζονται οι κάτοχοι και αρχηγοί γε¬ 
ωργικών εκμεταλλεύσεων. 

5. Για την ασφαλή χρήση θα πρέπει αφενός ο χειριστής 
να κατέχει άδεια οδήγησης τύπου Α' και αφετέρου το μη¬ 
χάνημα να φέρει σήμανση ΟΕ και να συνοδεύεται με την 
προβλεπόμενη δήλωση συμμόρφωσης (πιστότητας) κα¬ 
τά τις ισχύουσες κοινοτικές οδηγίες. 

γ) Τετράτροχα βοηθητικά τύπου ΙΙπίπιορ 

Τεχνικά Χαρακτηριστικά 

1. Κινητήρα άίθεθΙ ο οποίος να είναι σύμφωνος με τις 
ισχύουσες κοινοτικές οδηγίες ως προς τα όρια εκπομπών 
ρυπογόνων ουσιών. 

2. Κιβωτάμαξα μικρού όγκου για τη μεταφορά κυρίως 
γεωργικών εργαλείων και εφοδίων. 

3. Δυναμοδοτικό άξονα (Ρ.Τ.Ο) στο πίσω μέρος με ονο¬ 
μαστικές στροφές 540 ή 1000 ιρπι. 

4. Δυνατότητα τοποθέτησης και λειτουργίας ανάρτη¬ 
σης τριών σημείων έλξης γεωργικών εργαλείων. 

5. Δυνατότητα κίνησης σε δύο άξονες, ελαστικά ημι- 
τρακτερωτού τύπου και δυνατότητα υποπολλαπλασια- 
σμού των ταχυτήτων με ειδικό σύστημα (βοηθητικό). 

6. Δυνατότητα έλξης, ρυμούλκησης, μεταφοράς γεωρ¬ 
γικών προϊόντων και εφοδίων εντός των ορίων που επι¬ 
τρέπει η δοκιμή ή ο κατασκευαστής. 

7. Θάλαμος οδήγησης με δυνατότητα μεταφοράς μέχρι 
δύο ατόμων εκτός του οδηγού. 

Έγκριση τύπου.απογραφή 

1. Για την έγκριση τύπου απαιτείται εκτός των δικαιολο- 
γητικών που προβλέπονται στις παραγράφους Α4 και Α5 
της ΔΓΘ47/23.4.98 και έκθεση δοκιμής ΙΓΕΜΚ ή αντίστοι¬ 
χου Ινστιτούτου Εξωτερικού σύμφωνα με τον κώδικα 
ΟΕΟϋ ή εθνική έγκριση τύπου χώρας της Ε.Ε. 

2. Η απογραφή και κυκλοφορία των μηχανημάτων αυ¬ 
τών απαιτεί την αποκλειστική χρήση στις γεωργικές εκμε¬ 
ταλλεύσεις για εξυπηρέτηση των γεωργικών εργασιών 
(καλλιεργητικών και μεταφορικών) σύμφωνα με τους 
όρους του κώδικα οδικής κυκλοφορίας και του Ν. 760/78 
(ΦΕΚ37/Α/78). 

3. Για την ασφαλή χρήση ο χειριστής θα πρέπει να κα¬ 
τέχει άδεια οδήγησης τύπου Α' και το μηχάνημα να φέρει 
σήμανση ΘΕ και να συνοδεύεται με την προβλεπόμενη 
δήλωση συμμόρφωσης (πιστότητας) κατά τις ισχύουσες 
κοινοτικές οδηγίες. 

4. Τααπογεγραμμένα μέχρι σήμερα μηχανήματα τύπου 
υηίπιορ ως γεωργικοί ελκυστήρες κατά την πραγματο¬ 
ποίηση οποιουδήποτε ελέγχου θα αντικαθίστανται οι 
άδειες κυκλοφορίας τους με το νέο χαρακτηρισμό. 

α) Μετά την ισχύ της παρούσας παύουν να ισχύουν οι 
Υ.Α. 125396/989/341/27.3.79 (ΦΕΚ 351/Β/10.4.79) & 
124053/1308/21.11.83 (ΦΕΚ 683/Β/24.11.83). 

β) Από την εφαρμογή της απόφασης αυτής δεν επιβα¬ 
ρύνεται ο κρατικός προϋπολογισμός. 

γ) Η παρούσα ισχύει από της δημοσίευσης της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2003 

Ο ΥΠΟΥΡΓΟΣ 

Γ. ΔΡΥΣ 


Αριθ. 62108/729 (4) 

Έγκριση μεταστέγασηςτου Ωδείου «ΜΟΝΟΧΟΡΔΟ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 191/2003 «Οργανισμός Υπουργείου Πο¬ 
λιτισμού». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ.ΠΟ/ΓΝΟΣ/49095/30.10.91 «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού», στους Γ εν. Γ ραμματείς, Γεν. 
Δ/ντές, Προϊσταμένους Δ/’νσεων, Τμημάτων, Γραφείων, 
της Κ.Υ. του ΥΠ.ΠΟ». (ΦΕΚ 987/Β/28.11.91). 

6. Την απόφαση 24749/19.5.2000 «χορήγηση άδειας 
ίδρυσης και λειτουργίας Ωδείου στην Ομόρρυθμη Εται¬ 
ρεία «Ε. Συμσίρης - Ε. ΦητάμΟ.Ε.» (ΦΕΚ687/2.6.2000). 

7. Το από 7.11.2003 πρακτικό αυτοψίας της Διεύθυνσης 
Τεχνικών Υπηρεσιών της Νομαρχιακής Αυτοδιοίκησης 
Ρεθύμνης. 

8. Την από 30.9.2003 αίτηση των Ευάγγελου Συμσίρη 
και Ελισάβετ Φητάμ, ιδρυτών του Ωδείου «ΜΟΝΟΧΟΡ¬ 
ΔΟ», αποφασίζουμε: 

Εγκρίνουμε τη μεταστέγαση του Ωδείου «ΜΟΝΟΧΟΡ¬ 
ΔΟ», στο ισόγειο και β' όροφο του κτιρίου επί της οδού 
Επιμενίδου Μαρούλη 50, στο Ρέθυμνο, κατόπιν αιτήσεως 
των ιδρυτών του ανωτέρω Ωδείου. 

• Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των 15 σπουδαστών. 

• Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2003 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 64965 (5) 

Προσθήκη τμημάτων στο Ωδείο Θαλής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 191/2003 «Οργανισμός Υπουργείου Πο¬ 
λιτισμού (ΦΕΚ 146/Α/2003)». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την ΥΠ.ΠΟ/ΓΝΟΣ/Δ/33992/31.8.87 απόφαση «προϋ¬ 
ποθέσεις λειτουργίας τμήματος κλασσικής κιθάρας» 
ΦΕΚ500/Β/87). 

6. ΤηνΥΠ.ΠΟ/ΓΝΟΣ/49095/30.10.91 απόφαση «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στους Γεν. Γ ραμματείς, Γ εν. 
Δ/ντές, Προϊσταμένους Δ/νσεων, Τμημάτων, Γραφείων 
της Κ.Υ. του ΥΠ.ΠΟ» (ΦΕΚ 987/Β/28.11.91). 

7. Την 56362/24.1.1995 απόφαση «χορήγηση άδειας 
ίδρυσης και λειτουργίας Ωδείου (ΦΕΚ 88/τΒ/ 
10.2.1995). 

8. Την από 7.11.2003 αίτηση μετά συνημμένα δικαιολο- 
γητικά, αποφασίζουμε: 

Συμπληρώνουμε την ΥΠ.ΠΟ/56362/24.1.1995 απόφασή 
μας και εγκρίνουμε τη λειτουργία του τμήματος Μελοδρα¬ 
ματικής στο Ωδείο Θαλής από το σχολικό έτος 2003-2004. 

• Από τις διατάξεις αυτής της απόφασης δεν προκαλεί- 
ται δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2003 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. 07/ΔΤΑ/15058 (6) 

Τροποποίηση του Ο.Ε.Υ. Δήμου Σπετσών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του Π.Δ. 37Α/87&22/90. 

3. Τις διατάξειςτου άρθρου 12τουΝ. 1188/81, όπως συ¬ 
μπληρώθηκαν με το άρθρο 26 του Ν. 1832/82 & αντικατα- 
στάθηκαν με την παρ. 5 του άρθρου 8 του Ν. 2307/95. 

4. Τις διατάξεις των νόμων: α) Ν. 2130/94, β) Ν. 2190/94 
&γ) Ν. 2218/94. 

5. Την ΔΙΚΠ-Ρ./Φ2/3210/1.4.86 εγκ. Υπ. Προεδρίας της 
Κυβερνήσεως και Γεν. Διαταγή 59 αριθμ. 53560/6.8.86 
Υπ. Εσωτερικών. 

6. Τις 4273/95, 07/ΔΤΑ/2527/98 & 07/ΔΤΑ/16256/01 
αποφάσεις «περί τροποποιήσεως του Ο.Ε.Υ του Δ. Σπε¬ 
τσών». 

7. Τις 237/2001 και 13/2003 αποφάσεις του δημοτικού 
Συμβουλίου Σπετσών μετις οποίεςτροποποιείταιοΟ.Ε.Υ. 
του Δ. Σπετσών. 

8. Τις σύμφωνες γνωμοδοτήσεις του Υπηρεσιακού Συμ¬ 
βουλίου προσωπικού ΟΤΑ Νομ. Δ/τος Πειραιά, που δια¬ 
τυπώθηκαν στα 1/2003 και 2/2003 πρακτικά του, αποφα¬ 
σίζουμε: 

Εγκρίνουμετηντροποποίηση του Ο.Ε.Υτου Δήμου Σπε¬ 
τσών ως εξής: 

ΑΡΘΡΟ 3 

ΜΟΝΙΜΟ ΠΡΟΣΩΠΙΚΟ 

1. Προστίθενται: Δύο (2) θέσεις Διοικητικών υπαλλήλων 
Πανεπιστημιακής Εκπαίδευσης κλάδου ΠΕΙ. 

2. Μία (1) θέση χειριστού Η/Υ κλάδου ΔΕ38. 

3. Μία (1) θέση οδηγού αυτοκινήτου κλάδου ΔΕ29. 

4. Τρεις (3) θέσεις εργατών καθαριότητας κλάδου 
ΥΕ16, 

5. Μία (1) θέση Διοίκησης ΜονάδωνΤοπ. Αυτοδιοίκησης 
κλάδου ΤΕ22. 

ΑΡΘΡΟ 3α 

ΕΠΟΧΙΑΚΟ ΠΡΟΣΩΠΙΚΟ 

1. Προστίθεται μία (1) θέση εργατών καθαριότητας. 

2. Δημιουργείται μία (1) θέση οδηγού αυτ/του. 

3. Δημιουργείται μία (1) θέση ειδικής Υπηρεσίας (Δημο¬ 
τικής Αστυνομίας). 

Επειδή τα έσοδα του Δήμου (τακτικά ανταποδοτικά) 


των δύο τελευταίων ετών, είναι υπερδιπλάσια του ποσού 
που απαιτείται για τις αποδοχές του προσωπικού που 
υπηρετεί και αυτού που θα προσληφθεί στις νέες θέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Νοεμβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-Φ- 

(7) 

Χορήγηση άδειας άσκησης επαγγέλματος Κοινωνικού 
Λειτουργού στην Τάσση Αλεξάνδρα του Θεοδώρου. 

Ο ΝΟΜΑΡΧΗΣ ΑΘΗΝΩΝ 

Με την 5343/14.11.03 Απόφαση του Νομάρχη Αθηνών 
χροηγείται στην Τάσση Αλεξάνδρα του Θεοδώρου, άδεια 
ασκήσεως επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 

-Φ- 

( 8 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Παπαδημητρίου Εκάβη του Ελευθε¬ 
ρίου. 

Ο ΝΟΜΑΡΧΗΣ ΑΘΗΝΩΝ 

Με την 5256/11.11.2003 Απόφαση του Νομάρχη Αθη¬ 
νών χορηγείται στην Παπαδημητρίου Εκάβη του Ελευθε¬ 
ρίου, άδεια ασκήσεως επαγγέλματος Κοινωνικού Λει¬ 
τουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 

-Φ- 

Ο) 

Χορήγηση άδειας άσκησης επαγγέλματος Κοινωνικού 
Λειτουργού στο Ν. Λακωνίας στην Μπελεγρή Σοφία 
του Ανδρέα. 

Ο ΝΟΜΑΡΧΗΣ ΛΑΚΩΝΙΑΣ 

Με την 4134/12.11.2003 απόφαση του Νομ. Λακωνίας 
χορηγήθηκε άδεια ασκήσεως επαγγέλματος Κοινωνικού 
Λειτουργού στην Μπελεγρή Σοφία του Ανδρέα. 

Ο Νομάρχης 
ΚΩΝ. ΦΟΥΡΚΑΣ 

-Φ- 

( 10 ) 

Χορήγηση άδειας άσκησης επαγγέλματος Κοινωνικού 
Λειτουργού στο Ν. Λακωνίας στην Λαύκα Μαρία του 
Σωτηρίου. 

Ο ΝΟΜΑΡΧΗΣ ΛΑΚΩΝΙΑΣ 

Με την 4099/12.11.2003 απόφαση του Νομ. Λακωνίας 
χορηγήθηκε άδεια ασκήσεως επαγγέλματος Κοινωνικού 
Λειτουργού στην Λαύκα Μαρία του Σωτηρίου. 

Ο Νομάρχης 
ΚΩΝ. ΦΟΥΡΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




